钦定古今图书集成/理学汇编/文学典/第049卷 > 曹宪〈许淹 魏模 公孙罗〉
## 钦定古今图书集成/理学汇编/文学典/第049卷 > 曹宪〈许淹 魏模 公孙罗〉

按《唐书儒学传》：“曹宪，扬州江都人。仕隋为秘书学士，
聚徒教授，凡数百人，公卿多从之游，于小学家尤邃。
自汉杜林、卫宏以后，古文亡绝，至宪复兴。炀帝令与
诸儒撰《桂苑珠丛》，规正文字，又注《广雅》，学者推其该
藏于秘书。贞观中，扬州长史李袭誉荐之，以弘文馆
学士召，不至。即家拜朝散大夫，当世荣之。太宗尝读”
书，有“奇难”字，辄遣使者问宪，宪具为音注，援验详确，
帝咨尚之。卒年百馀岁。宪始以昭明太子《文选》授诸
生，而同郡魏模、公孙罗、江夏李善相继传授，于是其
学大兴。

句容许淹者，自浮屠还为儒，多识广闻，精故训，与罗
等并名家。

罗官《沛王府》参军事，无锡丞。

模，武后时为左拾遗。子景倩亦世其学，以拾遗召，后
历度支员外郎。善，见子《邕传》。